钦定古今图书集成/明伦汇编/闺媛典/第011卷 > 《倒次元韵》前人
## 钦定古今图书集成/明伦汇编/闺媛典/第011卷 > 《倒次元韵》前人

“南陌来寻伴，东城去卜邻。生憎无赖客，死忆有情人。
似朿腰支细，如描发彩匀。黄鹂裁帽贵，紫燕刻钗珍。
身近从淄右，家元接观津。雨台谁属楚，花洞不知秦。
泪滴空床，冷妆浓满镜春。枕凉欺琥珀，簟洁展麒麟。
茂苑廊千步，昭阳扇九轮。阳城迷处笑，京兆画时颦。
鱼子封笺短，蝇头学字真。易判期已远，难讳事还新。”
艇子愁侵夜，骊驹怕拂晨。如何断岐路，免得见行尘。